O‘ZBEKISTON RESPUBLIKASI OLIY VA O‘RTA MAXSUS TA’LIMI VAZIRLIGI

ABDULLA QODIRIY NOMIDAGI

JIZZAX DAVLAT PEDAGOGIKA UNIVERSITETI

|  |  |
| --- | --- |
|    |  **“Tasdiqlayman”**Jizzax davlat pedagogika universiteti rektori\_\_\_\_\_\_\_ prof.Sh.S.Sharipov “\_\_\_\_\_\_\_\_\_\_\_\_”\_\_\_\_\_\_\_\_\_\_\_2022 yil  |

**BADIIY TAHLIL ASOSLARI**

 **O‘QUV DASTURI**

(magistratura, 1-kurslar uchun)

Bilim sohasi: 100000 – Ta’lim

Ta’lim sohasi: 110000 – Ta’lim

Magistratura

 mutaxassisligi: 70111401 – O‘zbek tili va adabiyoti

**Jizzax – 2022**

|  |  |  |  |
| --- | --- | --- | --- |
| **Fan/modul kodi**BTINA1004 | **O‘quv yili**2022-2023 | **Semestr**II | **ECTS - Kreditlar** IV |
| **Fan/modul turi**Tanlov | **Ta’lim tili**O‘zbek | **Haftadagi dars soatlari** 4 |
| **1.** | **Fanning nomi** | **Auditoriya mashg‘ulotlari (soat)** | **Mustaqil ta’lim** **(soat)** | **Jami yuklama** **(soat)** |
| **Badiiy tahlilning ilmiy nazariy asoslari**  | Ma’ruza-30Amaliy-30 | 60 | 120 |

|  |  |
| --- | --- |
| **2.** | **Kirish**“Badiiy tahlilning ilmiy-nazariy asoslari” kursi bo‘yicha tuzilgan mazkur dastur Abdulla Qodiriy nomidagi Jizzax davlat pedagogika universiteti 5A111201 - o‘zbek tili va adabiyoti magistratura mutaxassisligi talabalarini o‘qitish uchun mo‘ljallangan. Unda bo‘lajak filologlarning badiiy asar ustida aniq nazariy bilimlar asosida ishlay bilish ko‘nikmalarini shakllantirish, badiiy asar tahlili asoslari, badiiy matnga yondashuvlarning tadrijiy rivoji bo‘yicha nazariy bilimlar berib borishi ko‘zda tutilgan.“Badiiy tahlilning ilmiy-nazariy asoslari” o‘quv kursi bo‘lajak mutaxassislarni badiiy asar bilan professional darajada ishlashga o‘rgatish omilidir. Dunyoning ko‘pgina universitetlarining filologiya fakultetlarida anchadan buyon "Badiiy tahlil" yoki “Hermenevtika” alohida predmet sifatida o‘rganilayotir. Badiiy tahlildan xabarsizlik yoki bu borada yetarli malakaga ega bo‘lmaslik oliy filologik ta’limni samarasiz qiladi. O‘zbek adabiyotshunoslik ilmining dunyo adabiyotshunosligi darajasidan orqadaligi, hermenevtik usullardan yiroqligi, psixoanalitik, strukturalizm imkoniyatlaridan foydalanolmasligi, badiiy talqinning, asosan, sotsiologik interpretatsiya tusida ekanligi badiiy tahlil nazariyasini bilmaslik amaliyotini o‘zlashtirmaganlik oqibatidir. San’at inson evristik faoliyatining eng oliy ko‘rinishidir. Badiiy adabiyot san’atning boshqa turlari orasida alohida mavqega egadir. Chunki u inson ma’naviyatini shakllantirishda asosiy o‘rin tutadigan vositadir. G‘oyat ko‘p o‘lchovli murakkab butunlik bo‘lmish badiiy adabiyot o‘quvchi tomonidan o‘qilib, his etilib, anglanib olingandagina ta’sirchan estetik-ma’naviy energiyaga aylanadi. His etilmagan, anglanmagan go‘zallik ma’naviyatga ta’sir ko‘rsata olmaydi. Shuning uchun ham adabiyot o‘qitishda badiiy asar tahlili alohida mavqega, ahamiyatga egadir. Adabiy ta’lim oldidagi bosh maqsadga erishish uchun filolog mutaxassis badiiy asarni tahlillash yo‘llarini puxta egallab olishi shartdir. Badiiy matn tahlilisiz barkamol shaxs shakllantirilishi amalga oshmaydigan orzudir, xolos. Demak, ushbu kursni o‘qitish bugungi kun filologiya ta'limida g‘oyat muhim ahamiyat kasb etadi.**O‘quv fanining asosiy maqsadi va vazifalari** “Badiiy tahlilning ilmiy-nazariy asoslari” fanining maqsadi - talabalarni badiiy tahlil asoslarini imkon qadar anglab yetish, ushbu fan dasturida ko‘rsatilgan tushuncha va tamoyillarni talqin eta bilish, eng asosiysi, badiiy asar va matnni adabiyotshunoslik nuqtayi nazaridan tahlil qila olish ko‘nikmalari bilan qurollantirishdan iborat. Shu ma'noda kurs oldiga qo‘yiladigan vazifalar quyidagilardan iborat etib belgilandi: - Badiiy tahlil asoslari haqida tasavvurga ega bo‘lish; - badiiy tahlilda falsafiy va milliy asosning o‘rni; - asar va matnning badiiy tahlil turlari; - asarning badiiy tahlili bosqichlari; - badiiy asarning ilmiy, o‘quv tahlili; - badiiy tahlilning asosiy tamoyillari; - badiiy tahlilda shakl va mazmun kategoriyasi; - badiiy matnni tekshirishdagi ilmiy maktablar; - badiiy tahlilda adabiy turga xos xususiyatlar; - lirik, epik va dramatik asarlar tahlili; - badiiy asarning semiotik, struktural tahlili; - badiiy asarning biografik yoki ruhiy(psixoanaliz) tahlili kabilarni bilish va ularni amalda qo‘llay olish. |
| **3** | **Fan bo‘yicha magistrlarning bilimiga, ko‘nikma va malakasiga qo‘yiladigan talablar** Magistrlar fan bo‘yicha badiiy adabiyot milliy madaniyat va ma’naviyatning oliy formasi (yuqori bosqichi) ekanligini, uning millat taqdiridagi rolini yaxshi tasavvur qilish; badiiy tahlilda falsafiy va milliy asosning o‘rni, asar va matnning badiiy tahlil turlari, asarning badiiy tahlili bosqichlari, badiiy asarning turli darajadagi tahlili, badiiy tahlilning asosiy tamoyillari, badiiy tahlilda shakl va mazmun birligi, badiiy matnni tekshirishdagi ilmiy maktablar va yo‘nalishlar, badiiy tahlilda adabiy turga xos xususiyatlarni farqlay olish kabi nazariy bilimlarni chuqur o‘zlashtirishi talab qilinadi. Nazariy ma’lumotlarga tayangan holda tahlil, talqin, hermenevtika, interpretatsya, semiotika, semasiologiya, sharh, ta’vil, tafsir, badiiy tahlil, badiiy tahlil idroki, ma’naviyat va badiiy asar, adabiyotshunoslik va tahlil, tahlil va ma’naviyat, tahlil maqsadi, kontekstual tahlil, immanent tahlil, tahlil metodlari, dunyoqarash va badiiy ijod, olamni estetik tushunish va tushuntirish, falsafa va dunyoqarash, moddiyunchilik, mimesis, kalom falsafasi, tasavvuf, tajalli, umuman, badiiy tahlili malakasiga ega bo‘lishlari talab qilinadi. |
|  | **Fanning o‘quv rejadagi boshqa fanlar bilan o‘zaro bog‘liqligi va uslubiy jihatdan uzviy ketma-ketligi** “Badiiy tahlilning ilmiy-nazariy asoslari” fani I kurs II semestrida o‘qitiladi, ixtisoslik fani hisoblanadi. U adabiyotshunoslikka kirish, o‘zbek adabiyoti tarixi, adabiyot nazariyasi, adabiy tanqid, shuningdek, badiiy matnning lingvistik tahlili va nutq madaniyati fanlari bilan bog‘lanib o‘rganiladi.  |
|  | **Fanning ta’limdagi o‘rni** Badiiy tahlilning ilmiy-nazariy asoslari fani bo‘lajak o‘zbek tili va adabiyoti o‘qituvchilarini adabiyotshunoslikning badiiy asar tahlilining umumiy nazariy asoslari bilan tanishtiradi, talabalarga badiiy tahlil asoslari yuzasidan zaruriy nazariy ma’lumotlar beradi, amaliy tahlil ko‘nikmalarini shakllantiradi.**Fanni o‘qitishda zamonaviy axborot va pedagogik texnologiyalar** Magistrlarning fanni o‘zlashtirishlari uchun o‘qitishning ilg‘or va zamonaviy usullaridan foydalanish, yangi informatsion-pedagogik texnologiyalarni tatbiq qilish muhim ahamiyatga egadir. Fanni o‘zlashtirishda darslik, o‘quv va uslubiy qo‘llanmalar, seminar ishlanmalari, tarqatma materiallar, elektron materiallaridan foydalaniladi. Seminarlarda mos ravishdagi ilg‘or pedagogik texnologiyalardan foydalaniladi. Kursning barcha bo‘limlarini o‘qitishda an’anaviy usullar bilan birga noan’anaviy metodlar (aqliy hujum, kompyuter ishlanmalar, jadvallar, badiiy asardan kartochkalar to‘plash kabilar) dan foydalanish ham nazarda tutiladi.  |
|  | **Asosiy qism****Fanning nazariy mashg‘ulotlari mazmuni**“Badiiy tahlilning ilmiy-nazariy asoslari” o‘quv kursi bo‘lajak mutaxassislarni badiiy asar bilan professional darajada ishlashga o‘rgatish omilidir. Badiiy tahlildan xabarsizlik yoki bu borada yetarli malakaga ega bo‘lmaslik oliy filologik ta’limni samarasiz qiladi. O‘zbek adabiyotshunoslik ilmining dunyo adabiyotshunosligi darajasidan orqadaligi, hermenevtik usullardan yiroqligi, psixoanalitik, strukturalizm imkoniyatlaridan foydalanolmasligi, badiiy talqinning, asosan, sotsiologik interpretatsiya tusida ekanligi badiiy tahlil nazariyasini bilmaslik amaliyotini o‘zlashtirmaganlik oqibatidir.Shunga muvofiq tarzda ushbu kursda badiiy tahlil asoslari va tamoyillari, metodlari haqida ma’lumot beriladi**1. "Badiiy tahlilning ilmiy-nazariy asoslari" fani predmeti (2 soat)**"Badiiy tahlilning ilmiy-nazariy asoslari" fanining predmeti. "Badiiy tahlilning ilmiy-nazariy asoslari" fanining ijtimoiy ahamiyati. "Badiiy tahlilning ilmiy-nazariy asoslari" fanining ilmiy-tadqiqot metodlari. "Badiiy tahlilning ilmiy-nazariy asoslari" fanining taraqqiyot istiqbollari. Tahlil tushunchasi. Kontekstual va immanent tahlil. Tahlil metodlari. |
|  | **2. Badiiy tahlilda falsafiy va milliy asosning o‘rni (2 soat)** Olamni estetik idrok etish, badiiy tasvirlash va ijodkor dunyoqarashi. Ijodkor badiiy qarashlari tizimining shakllanishida falsafiy asoslarning o‘rni. Badiiy tasvir va milliy mansublikga doir xususiyatlar. Falsafa va badiiy ijod, falsafiy-badiiy fikrlash tarzi. Olamni badiiy idrok etish va tasvirlashda tasavvuf ta’limotining o‘rni.**3. Asar va matnning badiiy tahlil turlari. (2 soat)**Badiiy tahlil tushunchasining mohiyati,mazmun-mundarijasi. Badiiy tahlilni turlarga ajratishning ilmiy asoslari va xususiyatlari. Badiiy tahlilning shakliga ko‘ra turlari va xillari. Badiiy tahlilning maqsadiga ko‘ra turlari. Tahlil turlarining o‘zaro mutanosibligi va aloqadorligi. |
|  | **4. Asarning badiiy tahlili bosqichlari va yo‘nalishlari. (2 soat)**Badiiy tahlilni amalga oshirish bosqichlari. Badiiy tasvirlash bosqichlari xususiyatlari. Tahlil jarayonida badiiy tasvir bosqichlariga xos jihatlar. Ilmiy va o‘quv tahlillarida bosqichlarga amal qilish. Tahlil yo‘nalishi tushunchasining mohiyati va mazmuni. Badiiy matnni o‘rganishda tahlil yo‘nalishini to‘g‘ri belgilash. Genetik va tipologik yo‘nalishga xos xususiyatlar. Funksional va falsafiy yo‘nalish sifatlari. Tahlilning psixologik va filologik yo‘nalishi. |
|  | **5. Badiiy asarning ilmiy tahlili. (2 soat)**Ilmiy tahlil, uning maqsad va vazifalari. Ilmiy tahlil va unga xos xususiyatlar. Ilmiy tahlilda adib, o‘quvchi va matn munosabati dialektikasi. Tahlilda davr ruhi, ijodkor va tadqiqotchi shaxsiyati. |
|  | **6. Badiiy asarning o‘quv tahlili. (2 soat)**O‘quv tahlili, uning maqsad va vazifalari. Didaktik tahlilga xos asosiy xususiyatlar va tamoyillar. O‘quv tahlilida matn, yozuvchi va o‘qituvchi munosabatlari. O‘quvchi va o‘qituvchining didaktik tahlilda ishtirok etishi. O‘quv tahlilida savol va topshiriqlarning ahamiyati. |
|  | **7. Badiiy tahlilning asosiy tamoyillari. (2 soat)**Tahlil tamoyillari tushunchasi va uning mohiyati. Badiiy tahlil tamoyillarini tayin etishning ilmiy-nazariy asoslari. Tahlil turlari va uning tamoyillari munosabati. Badiiy tahlil tamoyillarining tahlil amaliyotidagi o‘rni.**8. Badiiy tahlilda shakl va mazmun kategoriyasi. (2 soat)**Shakl tushunchasining falsafiy-estetik mohiyati. Mazmun tushunchasining mantiqiy mohiyati. Tahlil jarayonida shakl va mazmun munosabatining ahamiyati. Shakl va mazmun munosabati estetik muammo sifatida. |
|  | **9. Badiiy matnni tekshirishdagi ilmiy maktablar. (2 soat)**Tahlil tarixi, uning ko‘rinishlari. Tipologik va qiyosiy tahlil belgilari. Funksional tahlilga xos xususiyatlar. Sotsiologik talqin va formal tahlil. Struktural tahlilga xos jihatlar. Matn interpretatsiyasi va hermenevtika. |
|  | **10. Badiiy tahlilda adabiy turga xos xususiyatlar. Lirik asarlar tahlili. (2 soat)**Badiiy tahlilda adabiy turga xos xususiyatlar. Lirik turdagi asarlarni tahlil qilish yo‘llari. Lirikada so‘z va ifoda. Lirikada xarakter tasviri. Lirik asarlarda hissiylik tasviri. |
|  | **11. Epik va dramatik asarlar tahlili. (2 soat)**Epik asarlarga xos xususiyatlar. Epik asarlar tahlilida tafsilotning o‘rni. Epik asarlarni tahlillashda timsollardan foydalanish imkoniyatlari. Epik asarlarni tahlil qilishda badiiy lavhadan foydalanish. Epik tasvir va badiiy tahlil tadrijidagi yangilanishlar. Dramatik asarlarning asosiy belgilari. Dramatik asarlar teatr va adabiyotga xos xususiyatlarning uyg‘unlashuvi. Dramatik asarlarni tahlillashda so‘zning alohida o‘rnini ko‘zda tutish. Dramatik asarlar tahlilida sahnaviylikni hisobga olish. |
|  | **12. Badiiy asarning belgilar (semiotik) bo‘yicha tahlili. (2 soat)**Simvol haqida tushuncha, uning lug‘aviy va istilohiy ma’nolari. Badiiy adabiyotda simvol-ramz tushunchasining mazmun mohiyati. Ramziy obraz tushunchasi va uning badiiy funksional tuzilishi, Sharq mumtoz va hozirgi zamon o‘zbek she’riyatida ramziy obrazlar. Xalq og‘zaki ijodida ramziy obrazlar dunyosi. |
|  | **13. Badiiy asarning struktural tahlili (2 soat)**Badiiy asarga yangicha yondashish yo‘llari. Qadimgi sharq ilmida matn va badiiy matnga munosabat xillari. Strukturalizm yo‘nalishi va struktural tahlil usuli. Struktural tahlilning paydo bo‘lishi va taraqqiyoti. Adabiyotshunoslikda struktural tahlilning samaradorligi. O‘zbek adabiyotshunosligida struktural tahlilning paydo bo‘lishi. |
|  | **14. Badiiy asarning biografik tahlili (2 soat)**Badiiy asar va matnni tahlil etish yo‘llari taraqqiyoti. Qadimgi sharq adabiyotida badiiy asar va muallif masalasi. Badiiy asar va ijodkor shaxsiyati muammosi. Badiiy ijod va ijodkor laboratoriyasi masalasi. Badiiy asarni biografik tahlil etish usuli. Ijod va ijodkor olami masalasi. Badiiy biografik asarlar tahlili. Biografik tahlilning tayanch omillari. Shoir shaxsiyati, muallif. Maishiy hayot. Turmush-tarz. Falsafiy qarash. Intim hayot. |
|  | **15. Badiiy asarning ruhiy(psixoanaliz) tahlili (2 soat)**Badiiy asarni ruhiy tahlil etish usulining paydo bo‘lishi va taraqqiyoti. G‘arb adabiyotshunosligida ruhiy tahlil va psixoanaliz masalasi. Asarni ruhiy tahlil etish tarixi va uning salmoqdorligi. Adabiyotshunoslikda ruhiy tahlil muammosi. O‘zbek adabiyotshunosligida ruhiy tahlil taraqqiyoti. H.Umurovning asarni ruhiy tahlil etish haqidagi tadqiqotlari. Asarning ruhiy tahlil etish omillari, tamoyillari va ruhiy tahlil formalari. Asarni ruhiy tahliliga oid asosiy epizodlar talqini. Asarda tush epizodi, badiiy nutq ruhiyati, xarakter ruhiyati.  |
| **4.** | **Amaliy mashg‘ulotlarini tashkil etish bo‘yicha ko‘rsatma va tavsiyalar**Amaliy mashg‘ulotlarida talabalar badiiy asar tahlili haqidagi bilim va ko‘nikmalarini misollar tahlili orqali mustahkamlab boradilar. Mashg‘ulotlar mavzularining muayyan rejasi va adabiyotlar ro‘yxati talabalarga taqdim qilinadi. Rejada ko‘rsatilgan masalalarni darslik yoki o‘quv qo‘llanma hamda ilmiy adabiyotlarga tayanib o‘rganish tavsiya qilinadi.Amaliy mashg‘ulotlar uchun tavsiya etiladigan mavzular va ularning mazmuni: |
| 4**5.** | **1. “Badiiy tahlilning ilmiy-nazariy asoslari” fanining predmeti hamda tahlili metodlari (2 soat).** Tahlil, talqin, hermenevtika, interpretatsya, semiotika, semasiologiya, sharh, ta’vil, tafsir, badiiy tahlil, badiiy tahlil idroki, ma’naviyat va badiiy asar, adabiyotshunoslik va tahlil, tahlil va ma’naviyat, tahlil maqsadi, kontekstual tahlil, immanent tahlil, tahlil metodlari**2. Badiiy tahlilda falsafiy va milliy asosning o‘rni (2 soat).**  Dunyoqarash va badiiy ijod, olamni estetik tushunish va tushuntirish, falsafa va dunyoqarash, moddiyunchilik, mimsis, kalom falsafasi, tasavvuf, tajalli.**3.Asar va matnning badiiy tahlil turlari (2 soat).**  Badiiy tahlil, tahlil turlari, tahlilni turlarga ajratish sabablari, tahlilning yetakchi belgilari, ilmiy tahlil, o‘quv tahlili, talqin va tahlil.**4.Asarning badiiy tahlili bosqichlari (2 soat).** Tahlil bosqichlari, tasvir bosqichlari, tayyorlanish, tahlil qilish, bayon etish,ko‘rsatish, xulosalash, aks ettirish, tasvirlash, tadqiq etish. Tayanch yo‘nalish, genetik yo‘nalish, tipologik yo‘nalish, funksional yo‘nalish, falsafiy yo‘nalish, psixologik yo‘nalish, filologik yo‘nalish.**5. Badiiy asarning ilmiy tahlili (2 soat).** Ilmiy tahlil, ilmiy tahlil maqsadi, ilmiy tahlilning vazifalari, yozuvchi, o‘quvchi, matn munosabatlari xarakteri, davr va tahlil, tahlil va milliy mentalitet.**6. Badiiy asarning o‘quv tahlili (2 soat).** O‘quv tahlil, tahlilning yo‘naltirilganligi, didaktik tahlil qatnashchilari, tahlil qatnashchilarining o‘zaro munosabatlari, o‘quv tahlili-kashfiyot, didaktik tahlilning vaqt, joy va qatnashchilarning tayyorgarlik darajasiga ko‘ra cheklanishlari.**7. Badiiy tahlilning asosiy tamoyillari (2 soat).** Tamoyil, tahlil tamoyillari, tugal tahlilning bo‘lishi mumkin emasligi, har qanday tahlilning shaxsiy mulohazadan iborat ekanligi, badiiy asarning g‘oya ifodalash vositasi emasligi, badiiy asar borliqning nusxasi emasligi, estetik asoslarga tayanish zarurligi, tahlil va tamoyil.**8. Badiiy tahlilda shakl va mazmun kategoriyasi (2 soat).** Shakl, mazmun, shakl va mazmun tushunchalarining o‘zaro munosabati, badiiy tahlilda mazmunning o‘rni, badiiy tahlilda shakl mavqei, shakl va mazmunning falsafa hamda estetikadagi o‘rni.**9.Badiiy matnni tekshirishdagi ilmiy maktablar (2 soat).** Tipologik tahlil, qiyosiy tahlil, funksional tahlil, sotsiologik tahlil, formal tahlil, struktural tahlil, matn interpretatsiyasi, hermenevtika, tahlil va hermenevtika munosabati.**10. Badiiy tahlilda adabiy turga xos xususiyatlar. Lirik asarlar tahlili (2 soat).** Lirik qahramon, lirik xarakter, lirik ifoda, lirik so‘z, lirik janrlar, g‘azal, muxammas, ruboiy, tuyuq, musaddas, modern lirika, xalq lirikasi, adabiy tur, lirik asar tahlili, ichkinlik, tuyg‘uni tasvirlash, sub'ektivlik, epik asar tahlili, tafsilot, inson tabiati va voqelik tasviri, dramatik asar tahlili, drama nazariyasi.**11. Epik va dramatik asarlar tahlili (2 soat).**Epik ko‘lam, tafsilot, tafsilot va inson xarakteri munosabati, timsollarni guruhlashtirish, timsolli tahlil, badiiy lavha - epizod, tahlilda lavhadan foydalanish o‘rni, drama va harakat, adabiyot va teatr munosabati, sahnaviy so‘z, sahnabop holat, drama va dramatizm, dramada muallif ishtiroki, drama nazariyasi, sahnaviy bilimdonlikning drama tahlilida zarurligi.**12. Badiiy asarning belgilar (semiotik) bo‘yicha tahlili (2 soat).**Simvol, ramz, ramziylik, semiotika, an’anaviy obraz, poetik simvol, belgi ma’nolari, simvol-obraz, simvollashtirish, simvol - ifoda.**13. Badiiy asarning struktural tahlili (2 soat).**Germenevtika, sinergetika, interpretatsiya, aksiologiya, analiz va sintez, talqin, tahlil, baholash, tafsir, semantika, struktura, strukturalizm, matn, badiiy matn.**14. Badiiy asarning biografik tahlili (2 soat).** Badiiy asar. Matn tahlili. Biografik tahlil. Shoir shaxsiyati. Ijodkor laboratoriyasi. Muallif va badiiy asar. Ijod va ijodkor dunyosi. Biografiya. Avtobiografiya. Hasbu-hol. Biografik asarlar. Ijodkor hayoti. Badiiy qahramon va ijodkor. Muhit va ijod. Davr va ijodkor. Hayot va adabiyot. Maishiy hayot. Ijtimoiy kelib chiqish. Ruhiyat. Falsafiy qarash. Intim hayot.**15. Badiiy asarning ruhiy(psixoanaliz) tahlili (2 soat).**Badiiy asarni ruhiy tahlil etish usulining paydo bo‘lishi va taraqqiyoti. G‘arb adabiyotshunosligida ruhiy tahlil va psixoanaliz masalasi. Asarni ruhiy tahlil etish tarixi va uning salmoqdorligi. Adabiyotshunoslikda ruhiy tahlil muammosi. O‘zbek adabiyotshunosligida ruhiy tahlil taraqqiyoti.**Mustaqil ishni tashkil etishning shakli va mazmuni** Magistr mustaqil ishni tayyorlashda muayyan fanning xususiyatlarini hisobga olgan holda quyidagi shakllardan foydalanish tavsiya etiladi: - darslik va o‘quv qo‘llanmalar bo‘yicha fan boblari va mavzularini o‘rganish;- tarqatma materiallar bo‘yicha ma’ruzalar qismini o‘zlashtirish;- avtomatlashtirilgan o‘rgatuvchi va nazorat qiluvchi tizimlar bilan ishlash;- maxsus adabiyotlar bo‘yicha fanlar bo‘limlari yoki mavzulari ustida ishlash;- yangi texnikalarni, apparaturalarni, jarayonlar va texnologiyalarni o‘rganish;- talabaning o‘quv va ilmiy-tadqiqot ishlarini bajarish bilan bog‘liq bo‘lgan fanlar bo‘limlari va mavzularni chuqur o‘rganish;- faol va muammoli o‘qitish uslubidan foydalaniladigan o‘quv mashg‘ulotlari;- internetdan foydalanish;- masofaviy (distansion) ta’lim.Tavsiya etilayotgan mustaqil ishlarning mavzulari ishchi dasturda berilishi ko‘zda tutilgan. |
| 5**6.** | **Kredit olish uchun talabalar:** Fanga oid nazariy va uslubiy tushunchalarni to‘la o‘zlashtirish, o‘rganilayotgan badiiy matnlarni nazariy va ilmiy jihatdan tahlil qiluvchi zamonaviy konsepsiyalarni; - nazariy masalalarni (sujet-kompozitsiya, obraz-obrazlilik, tur va janr xususiyatlari) hamda konponentlarining tarkibiy tahlili, adabiy-badiiy tahlil jarayonida nazariy qarashlarni ifodalay olish, ilmiy xulosalar chiqara bilish kerak. Joriy, oraliq nazorat shakllarida berilgan vazifa va topshiriqlarni bajarish, yakuniy nazorat bo‘yicha test yoki og‘zaki savollarga javob berish.  |
| **7.** | **Dasturning informatsion-metodik ta’minoti****Foydalaniladigan asosiy darsliklar va o‘quv qo‘llanmalar ro‘yxati****Asosiy adabiyotlar**1. Q.Yo’ldosh. M. Yo’ldosh. Badiiy tahlil asoslari “Kamalak”. T. 2016.
2. Adabiy turlar va janrlar. Uch jildlik ­– T.: “Fan”, 1991-1992
3. Izzat Sulton. Adabiyot nazariyasi. –T., O‘qituvchi. 2005 yil.
4. Ҳ.Умуров. Адабиёт назарияси. –Т.: «Шарқ», 2002.
5. Mustaqillik davri adabiyoti, – T.: “G‘.G‘ulom nomidagi matbaa-ijodiy uyi”,200

**Qo‘shimcha adabiyotlar**Фрейд З. Психология безсознательного. –М.: Просвещение.-1989.Фрейд З. Введение в психоанализ. Лекции.-М.: Наука.-1989.Фрейд З. «Я» и «Оно» / В кн.: Психология безсознотельного.-М.: Просвещение.- 1989.-С. 432.* + - 1. Бассин Ф.В., Ярошевский М.Г. Фрейд и проблемы психической регуляции поведения человека /В кн.: Фрейд З. Введение в психоанализ. Лекции.- М.: Наука.-1989.-С. 428.

5. Фрейд З. Введение в психоанализ.Лекции. –М.: Наука.-1989.-С. 425.Фрейд.З. Психология безсознательного. –М.: Просвещение. – 1989. С. 311.Фромм Э. Душа человека. – М.: Республика. –1992. –С. 182.Фрейд З. Психопатология обыденной жизни / В кн.: Психология безсознательного. – М.: Просвещение. – 1989. – С. 202-309.Фрейд З. По ту сторону принципа удовольствия / В кн.: Психология безсознотельного. – М.: Просвещение. –1989. –С. 405Райкрофт Ч. Краткий словарь психоанализа.-Санкт-Петербург.-1990.Фрейд З. Психология безсознательного. –М.: Просвещение. – 1989, С. 225-242.Фрейд З. Достоевский и отцеубийство / В кн.: «Я» и «Оно»-Тбилиси. –Мерини. –1991.-С. 407Зигмунд Фрейд даҳоми ё сохта олимми? // Ёзувчи.-2001.-27 январь.1. Фрейд З. Психология безсознательного.- М.: Просвещение.- 1989.-С. 422.

**Elektron ta’lim resurslari**www. tdpu. uzwww. pedagog. uzwww. ziyonet. uzwww. edu. uztdpu-INTRANET. ped |
| **88** | **Jizzax davlat pedagogika universiteti tomonidan ishlab chiqilgan va tasdiqlangan**  |
| **9** | **Fan/modul uchun mas’ul:** **E.Hazratqulova - Abdulla Qodiriy nomidagi JDPU O‘zbek adabiyotini o‘qitish metodikasi kafedrasi o‘qituvchisi, (PhD).** |
| **10** | **Taqrizchilar:****T.Qo‘chqorov - O‘zMU Jizzax filiali o‘zbek tili va adabiyoti kafedrasi mudiri, dotsent.****D.Soatova - Jizzax Politexnika instituti o‘zbek va chet tillar kafedrasi mudiri, f.f.n.dotsent.** |